
PËR DISA SHTESA NË LIGJIN NR. 9584, DATË 17.7.2006, “PËR PAGAT, SHPËRBLIMET DHE STRUKTURAT E INSTITUCIONEVE TË PAVARURA KUSHTETUESE DHE TË INSTITUCIONEVE TË TJERA TË PAVARURA, TË KRIJUARA ME LIGJ”, 
TË NDRYSHUAR 

	Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 
[bookmark: _GoBack]
KUVENDI
I REPUBLIKËS SË SHQIPËRISË

VENDOSI: 

	Në ligjin nr. 9584, datë 17.7.2006, “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, të ndryshuar, bëhen këto shtesa:

Neni 1

	Në nenin 2, pika 1, shtohet emërtimi “Instituti i Statistikave”.

Neni 2

	Në lidhjen nr. 1, në tabelën “D”, pas rreshtit 11 shtohet rreshti me numrin 12 me këtë përmbajtje:

	12.
	Drejtori i Përgjithshëm i Institutit të Statistikave (INSTAT)
	0.6



Neni 3
 Dispozitë kalimtare

	Për Drejtorin e Përgjithshëm të Institutit të Statistikave, ky ligj i shtrin efektet financiare nga data 1 janar 2019. 

Neni 4

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 15.11.2018

Shpallur me dekretin nr. 10980, datë 27.11.2018, të Presidentit të  Republikës  së  Shqipërisë, Ilir Meta

